Raharaha Volamena nivadika Vy

Ny raharaha Volamena nivadika Vy dia fanjavonana volamena sy vatosoa milanja 36 kg teo ho eo tao amin' ny Minisiteran' ny Harena an-Kibon' ny Tany teto Madagasikara tamin' ny taona 2022, izay fantatra nandritra ny fanisana natao tao amin' io minisitera io, ka nisy nanolo metaly tsotra. Nanao famotorana ara-pitsarana ny Ministera, izay nahavoarohirohy tompon' andraiki-panjakana maromaro, anisan' izany ny tale jeneraly teo aloha. Niafara amin' ny fanamelohana ilay raharaha, saingy tsy tafaverina avokoa ny volamena sy vatosoa nanjavona, ka nanasongadina ny lesoka eo amin' ny fiarovana sy ny fitantanana ny harem-pirenena stratejika izany.

 Fizotry ny raharaha 

 Zava-misy manodidina 
Notahirizin' ny Minisiteran' ny Harena an-Kibon' ny Tany teny amin' ny toerana misy ny foibeny (eny Ampandrianomby, Antananarivo) ny kôfran' ny fitaleavana jeneralin' ny harena an-kibon' ny tany"Ampandrianomby : « Les lingots d’or ont été remplacés par des objets métalliques » selon le ministère des mines", www.africa-press.net"Madagascar: 36kg d’or et pierres volés aux coffres du ministère des Mines", www.ivoirematin.com"Mines : où sont passés les 36 kilos d’or et pierres précieuses disparus du ministère à Madagascar ?", www.latribune.fr. Nisy entana nogiazan' ny Fanjakana tamin' ny alalan' ny fanaraha-maso ny tao anatin' izany (volamena, vatosoa)"Vol de lingots - L’or a été remplacé par d’objets métalliques", lexpress.mg"Madagascar: 36kg d’or et pierres volés aux coffres du ministère des Mines", lejournal.africa. Nisy tale jeneraly vaovao notendrena tamin' ny 13 Avrily 2022 ka nanatanteraka fifamindram-pahefana teo amin' ny tale jeneraly ny tao amin' ilay minisitera .

 Famindram-pahefana 
Tamin' ny 1 Jona 2022, nandritra ny famindram-pahefana ôfisialy (fanovana tale jeneraly) sy teo anatrehan' ny vadintany (huissier de justice) iray, dia nisy ny fanisana sy ny fanamarinana ny zavatra tao anatin' ny kôfra"Madagascar : disparition de 36 kilos d'or et de pierres précieuses au ministère des Mines", (XinhuaNet) french.news.cn. Nandritra ity fanisana ity dia nisy zavatra tsy ara-dalàna voamarika: raha tokony ho volamena sy vatosoa milanja 36,433 kg no andrasana, dia nisy zavatra vita amin' ny metaly (vy na varahina) nilanja 24,550 kg teo ho eo tao amin' ilay vata. Tsy nisy vaky anefa io vata fitehirizana io. Manodidina ny 7 lavitrisa Ariary ny tombam-bidin' ny volamena very, araka ny loharanom-baovao samihafa. 

 Fanambaràna ôfisialy 
Roapolo andro mahery taty aoriana dia nohamafisin' ny minisitra Olivier Herindrainy Rakotomalala tamin' ny mpanao gazety tamin' ny 24 Jona 2022 fa nanjavona tao amin' ny kôfran' ny minisitera ny volamena sy vatosoa milanja 36,433 kg. Nanazava izy fa nisy nanolo zavatra vita amin' ny metaly maivan-danja kokoa ny volamena, izay tombanana ho eo anelanelan' ny 20 sy 24 kg eo ho eo, araka ny loharanom-baovao. Nambarany koa ny nanolorana ny raharaha eo am-pelan-tanan' ny fitsarana.

 Fanadihadiana sy fitsarana 
Nosokafana ny fanadihadiana ara-pitsarana ary tale jeneraly maro sy tompon' andraikitra maro teo aloha ao amin' ilay minisitera no anisan' ny voarohirohy"Procès 36kg d’or: deux personnes condamnées dont un ex-DG des Mines", newsmada.com. Tamin' ny volana Mey 2023 dia notanterahina ny fitsarana: olona roa no voaheloka, anisan' izany ny tale jeneraly iray teo aloha. Mbola misy zava-miafina anefa: tsy fantatra ny toerana misy ny volamena 36 kg.

 Jereo koa 

 Raharaha Boeing 777
 Raharaha Volamena 73 kilao (tao Afrika Atsimo)
 Raharaha Volamena 49 kg (tao Kômôro)
 Raharaha Ecran plat
 Raharaha Bobon sucette
 Raharaha Gemfields
 Fifanarahana miafina momba ny Predator
 Kolikoly eto Madagasikara

 Loharano sy fanamarihana